ಕ್ಯಾಸಿನೊದಲ್ಲಿನ ಬ್ಲ್ಯಾಕ್‌ಜಾಕ್‌ನಲ್ಲಿ, ಕಮಾನಿನಾಕಾರದ ಮೇಜಿನ ಹಿಂದೆ ಎಲೆ ಹಾಕುವವನ ಮುಂದೆ ಒಂದರಿಂದ ಏಳು ಮಂದಿ ಆಟಗಾರರಿರುತ್ತಾರೆ. ಪ್ರತಿಯೊಬ್ಬ ಆಟಗಾರರನೂ ಎಲೆ ಹಾಕುವವನಿಗೆ ಪೈಪೋಟಿ ಎನ್ನುವ ಹಾಗೆ ಸ್ವತಂತ್ರವಾಗಿ ಆಡುತ್ತಾನೆ. ಪ್ರತಿ ಸುತ್ತಿನ ಆರಂಭದಲ್ಲಿ, ಆಟಗಾರನು "ಬೆಟ್ಟಿಂಗ್ ಬಾಕ್ಸ್"ನಲ್ಲಿ (ಆವ್ಹಾನ)ಪಂತವೊಂದನ್ನು ಒಡ್ಡಿ,ಆರಂಭದಲ್ಲಿ ಎರಡು ಎಲೆ‌ಗಳನ್ನು ಪಡೆಯುತ್ತಾನೆ. ಎಲೆ ಹಾಕುವವನಿಗಿಂತ ಹೆಚ್ಚು ಮೊತ್ತದ ಎಲೆಗಳನ್ನು ಪಡೆಯುವುದು ಆಟದ ಮುಖ್ಯ ಗುರಿಯಾಗಿರುತ್ತದೆ. ಆದರೆ 21ಅನ್ನು ಮೀರಿಸಬಾರದು, ಮೀರಿಸಿದರೆ “ಬಸ್ಟಿಂಗ್” ಅಥವಾ “ಮುರಿಯುವುದು" ಎನ್ನುತ್ತಾರೆ. 2ರಿಂದ 10ರವರೆಗೆ ಸಂಖ್ಯೆಗಳನ್ನು ಪ್ರಿಂಟ್ ಮಾಡಿದ ಎಲೆ‌ಗಳನ್ನು ಆ ಮೌಲ್ಯವಾಗಿ ಪರಿಗಣಿಸಲಾಗುತ್ತದೆ; ಜ್ಯಾಕ್, ರಾಣಿ ಮತ್ತು ರಾಜ ("ಫೇಸ್ ಕಾರ್ಡ್"ಗಳೆಂದೂ ಕರೆಯುತ್ತಾರೆ) 10 ಮೌಲ್ಯವಾಗಿರುತ್ತವೆ; ಆಟಗಾರನ ಆಯ್ಕೆಯ ಪ್ರಕಾರ ಎಕ್ಕವು 1 ಅಥವಾ 11 ಆಗಿರುತ್ತದೆ. ಆಟಗಾರನು ಮೊದಲು ಹೋಗಿ ಅವನು ಇಚ್ಛಿಸಿದರೆ ಹೆಚ್ಚುವರಿ ಎಲೆ‌ಗಳನ್ನು ತೆಗೆದು ತನ್ನ ಎಲೆಗಳನ್ನು ಆಡುತ್ತಾನೆ. ಅವನು 21ಅನ್ನು ಮೀರಿದರೆ "ಬಸ್ಟ್" ಆಗುತ್ತಾನೆ ಹಾಗೂ ಅವನ ಎಲೆಗಳನ್ನು ಮತ್ತು ಪಂತವನ್ನು ಕಳೆದುಕೊಳ್ಳುತ್ತಾನೆ. ನಂತರ ಎಲೆಗಳನ್ನು ಹಾಕಿದವನು ಅವನ ಎಲೆಗಳನ್ನು ಆಡುತ್ತಾನೆ. ಎಲೆಗಳನ್ನು ಹಾಕಿದವನು ಬಸ್ಟ್ ಆದರೆ, ಅವನು 21ಕ್ಕೆ ಸಮನಾದ ಅಥವಾ ಅದಕ್ಕಿಂತ ಕೆಳಗಿನ ಮೌಲ್ಯದ ಎಲೆ‌ಗಳನ್ನು ಹೊಂದಿರುವ ಎಲ್ಲಾ ಉಳಿದ ಆಟಗಾರರನ್ನು ಕಳೆದುಕೊಳ್ಳುತ್ತಾನೆ.ತ್ ಬಸ್ಟ್ ಆಗದಿದ್ದರೆ ಹೆಚ್ಚು ಮೊತ್ತದ ಎಲೆಗಳನ್ನು ಹೊಂದಿರುವವರು ಜಯಶಾಲಿಯಾಗುತ್ತಾರೆ. ಆಟಗಾರನು ಎಲೆಗಳನ್ನು-ಹಾಕಿದವನೊಂದಿಗೆ ಸಮಮಾಡಿಕೊಂಡರೆ(ಟೈ ಮಾಡಿಕೊಂಡರೆ) ಆಟವು "ಪುಶ್" ಆಗುತ್ತದೆ, ಇದನ್ನು "ಸ್ಟ್ಯಾಂಡ್ಆಫ್" ಎಂದೂ ಕರೆಯುತ್ತಾರೆ, ಹಾಗೂ ಆಟಗಾರನ ಪಂತವು ಹಿಂತೆಗೆದುಕೊಳ್ಳಲ್ಪಡುತ್ತದೆ. (ಅಂದರೆ ಆಟಗಾರನು ಅವನ ಪಂತವನ್ನು ಕಳೆದುಕೊಳ್ಳುವುದೂ ಇಲ್ಲ, ಗೆಲ್ಲುವುದೂ ಇಲ್ಲ; ಈ ನಿಯಮವು US ಮತ್ತು ಯುರೋಪಿಯನ್ ಕ್ಯಾಸಿನೊಗಳಲ್ಲಿ ಅನ್ವಯಿಸುವುದಿಲ್ಲ). ಇದರಲ್ಲಿ ಎಲೆಗಳನ್ನು-ಹಾಕಿದವನು ಕೆಲವು ಆಟಗಾರರನ್ನು ಕಳೆದುಕೊಳ್ಳುವ ಸಂಭವವಿರುತ್ತದೆ, ಆದರೂ ಅದೇ ಸುತ್ತಿನಲ್ಲಿ ಉಳಿದ ಆಟಗಾರರನ್ನು ಸೋಲಿಸಬಹುದಾಗಿರುತ್ತದೆ.

ಎಲೆಗಳನ್ನು ಮೂರು ವಿಧಾನಗಳಲ್ಲಿ ಹಂಚಲಾಗುತ್ತದೆ, ಒಂದು ಅಥವಾ ಎರಡು ಕೈಯಿಂದ-ಹಿಡಿದಿರುವ ಡೆಕ್‌ಗಳಿಂದ, ನಾಲ್ಕರಿಂದ ಎಂಟು ಡೆಕ್‌ಗಳನ್ನು ಹೊಂದಿರುವ ಬಾಕ್ಸ್‌ನಿಂದ ("ಶೂ" ಎಂದು ಕರೆಯಲಾಗುತ್ತದೆ) ಅಥವಾ ಕಲೆಸುವ ಯಂತ್ರದಿಂದ ಹಂಚಲಾಗುತ್ತದೆ. ಕೈಯಿಂದ ಹಾಕುವಾಗ, ಆಟಗಾರನ ಎರಡು ಆರಂಭಿಕ ಎಲೆ‌ಗಳು ಸಾಮಾನ್ಯವಾಗಿ ಕೆಳಮುಖವಾಗಿರುತ್ತವೆ. ಎಲೆಗಳನ್ನು-ಹಾಕುವವನು "ಅಪ್‌ಕಾರ್ಡ್" ಎನ್ನುವ ಒಂದು ಮೇಲ್ಮುಖವಾಗಿರುವ ಎಲೆ‌ಯನ್ನು ಹಾಗೂ "ಹೋಲ್ ಕಾರ್ಡ್" ಎನ್ನುವ ಒಂದು ಕೆಳಮುಖವಾಗಿರುವ ಎಲೆ‌ಯನ್ನು ಹೊಂದಿರುತ್ತಾನೆ. (ಯುರೋಪಿಯನ್ ಬ್ಲ್ಯಾಕ್‌ಜಾಕ್‌ನಲ್ಲಿ, ಎಲೆಗಳನ್ನು-ಹಾಕುವವನ ಹೋಲ್ ಕಾರ್ಡ್ ಆಟಗಾರರೆಲ್ಲರೂ ಅವರ ಎಲೆಗಳನ್ನು ಆಡುವವರೆಗೆ ಹಂಚಲ್ಪಡುವುದಿಲ್ಲ.) ಶೂನಿಂದ ಹಂಚುವಾಗ, ಎಲ್ಲಾ ಆಟಗಾರರ ಎಲೆ‌ಗಳು ಕೆಲವು ವಿನಾಯಿತಿಗಳೊಂದಿಗೆ ಸಾಮಾನ್ಯವಾಗಿ ಮೇಲ್ಮುಖವಾಗಿರುತ್ತವೆ. ನಿಪುಣನಲ್ಲದ ಆಟಗಾರನಿಗೆ ಅವನ ಎಲೆ‌ಗಳು ಮೇಲ್ಮುಖವಾಗಿವೆಯೇ ಅಥವಾ ಕೆಳಮುಖವಾಗಿವೆಯೇ ಎಂಬುದು ಮುಖ್ಯವಾಗಿರುವುದಿಲ್ಲ; ಏಕೆಂದರೆ ಎಲೆಗಳನ್ನು-ಹಾಕುವವನು ಪೂರ್ವನಿರ್ಧರಿತ ನಿಯಮಗಳ ಪ್ರಕಾರ ಆಡಬೇಕಾಗಿರುತ್ತದೆ. ಎಲೆಗಳನ್ನು-ಹಾಕುವವನು 17ಕ್ಕಿಂತ ಕಡಿಮೆ ಹೊಂದಿದ್ದರೆ, ಅವನು ಹಿಟ್ ಮಾಡಬೇಕು. ಎಲೆಗಳನ್ನು-ಹಾಕುವವನು 17 ಅಥವಾ ಅದಕ್ಕಿಂತ ಹೆಚ್ಚು ಹೊಂದಿದ್ದರೆ, ಅದು "ಸಾಫ್ಟ್ 17" ("11" ಮೌಲ್ಯದ ಎಕ್ಕವೊಂದನ್ನು ಒಳಗೊಂಡ ಎಲೆಗಳು, ಉದಾರಣೆಗಾಗಿ ಎಕ್ಕ+6 ಅಥವಾ ಎಕ್ಕ+2+4 ಒಳಗೊಂಡ ಎಲೆಗಳು) ಆಗಿರದಿದ್ದರೆ ಅವನು ಸ್ಟ್ಯಾಂಡ್ ಆಗಬೇಕು. (ಯಾವುದೇ ಎಲೆ‌ಗಳನ್ನು ತೆಗೆಯಬಾರದು). ಸಾಫ್ಟ್ 17 ಅನ್ನು ಹೊಂದಿರುವ ಎಲೆಗಳನ್ನು-ಹಾಕುವವನು, "ಸಾಫ್ಟ್ 17 ಅನ್ನು ಹಿಟ್ ಮಾಡಲು" ಅಥವಾ "ಎಲ್ಲಾ 17 ರೊಂದಿಗೆ ಸ್ಟ್ಯಾಂಡ್ ಆಗಲು" ಬ್ಲ್ಯಾಕ್‌ಜಾಕ್‌ ಮೇಜಿನ ಮೇಲೆ ಮುದ್ರಿಸಿದ ಕ್ಯಾಸಿನೊ ನಿಮಯಗಳನ್ನು ಅನುಸರಿಸಿಕೊಂಡು ಆಡುತ್ತಾನೆ.

ಸಾಮಾನ್ಯವಾಗಿ, ಅತಿ ಹೆಚ್ಚು ಮೊತ್ತದ ಎಲೆಗಳನ್ನು "ಬ್ಲ್ಯಾಕ್‌ಜಾಕ್‌" ಅಥವಾ "ನ್ಯಾಚುರಲ್" ಎಂದು ಕರೆಯಲಾಗುತ್ತದೆ, ಅಂದರೆ ಆರಂಭಿಕ ಎರಡು-ಎಲೆ‌ಗಳ ಒಟ್ಟು ಮೌಲ್ಯ 21 (ಒಂದು ಎಕ್ಕ ಮತ್ತು ಒಂದು ಹತ್ತರ-ಮೌಲ್ಯದ ಎಲೆ‌). ಎಲೆಗಳನ್ನು ಹಾಕುವವನೂ ಬ್ಲ್ಯಾಕ್‌ಜಾಕ್ಅನ್ನು ಹೊಂದಿಲ್ಲದೆ, ಆಟಗಾರನು ಮಾತ್ರ ಬ್ಲ್ಯಾಕ್‌ಜಾಕ್‌ ಅನ್ನು ಹೊಂದಿದ್ದರೆ ಅವನು ಜಯಶಾಲಿಯಾಗುತ್ತಾನೆ. ಇಬ್ಬರೂ ಹೊಂದಿದ್ದರೆ, ಆ ಆಟವು "ಪುಶ್" ಆಗುತ್ತದೆ (ಸಮನಾಗುತ್ತದೆ). ಎಲೆಗಳನ್ನು-ಹಾಕುವವನ ಅಪ್‌ಕಾರ್ಡ್ ಎಕ್ಕವಾಗಿದ್ದರೆ, ಅವನು ಬ್ಲ್ಯಾಕ್‌ಜಾಕ್‌ಅನ್ನು (ಅಂದರೆ ಒಂದು ಹತ್ತರ-ಮೌಲ್ಯದ ಎಲೆಯನ್ನು ಅವನ ಹೋಲ್‌ ಎಲೆಯಾಗಿ‌) ಹೊಂದಬಹುದೆಂಬ ಅಪಾಯದ ವಿರುದ್ಧ ರಕ್ಷಣೆ ಪಡೆಯಲು ಆಟಗಾರನು "ಇನ್ಶುರೆನ್ಸ್‌" ಎನ್ನುವ (ಪರ್ಯಾಯ)ಒಂದು ಉಪ-ಪಂತವನ್ನು ಒಡ್ಡಬಹುದಾಗಿರುತ್ತದೆ. ಎಲೆಗಳನ್ನು-ಹಾಕುವವನು ಬ್ಲ್ಯಾಕ್‌ಜಾಕ್‌ಅನ್ನು ಹೊಂದಿದ್ದರೆ, ಇನ್ಶುರೆನ್ಸ್‌ ಪಂತವು 2-ರಿಂದ-1ಅನ್ನು ಪಾವತಿಸುತ್ತದೆ. ಎಲೆಗಳನ್ನು-ಹಾಕುವವನು ಬ್ಲ್ಯಾಕ್‌ಜಾಕ್ಅನ್ನು ಹೊಂದಿದಾಗ, ಮತ್ತೊಂದು ಬ್ಲ್ಯಾಕ್‌ಜಾಕ್‌ಅನ್ನು ಹೊಂದಿರುವವನು ("ಪುಶ್") ಹೊರತುಪಡಿಸಿ ಅವನು ಉಳಿದ ಎಲ್ಲಾ ಆಟಗಾರರನ್ನು ಜಯಿಸುತ್ತಾನೆ. 

ಕನಿಷ್ಠ ಮತ್ತು ಗರಿಷ್ಠ ಪಂತಗಳನ್ನು ಮೇಜಿನ ಮೇಲೆ ಪ್ರಕಟಗೊಳಿಸಲಾಗುತ್ತದೆ. ಹೆಚ್ಚಿನ ಪಂತಗಳ ಪಾವತಿಗಳು 1:1 ಆಗಿರುತ್ತದೆ, ಅಂದರೆ ಆಟಗಾರನು ಪಂತಕಟ್ಟಿದಷ್ಟೇ ಮೊತ್ತವನ್ನು ಪಡೆಯುತ್ತಾನೆ. ಆಟಗಾರ-ಬ್ಲ್ಯಾಕ್‌ಜಾಕ್‌ನ ಸಾಂಪ್ರದಾಯಿಕ ಪಾವತಿಯು 3:2 ಆಗಿರುತ್ತದೆ, ಅಂದರೆ ಕ್ಯಾಸಿನೊ ಆರಂಭದಲ್ಲಿ $2 ಕ್ಕೆ ಪಂತಕಟ್ಟಿದವರಿಗೆ $3 ಅನ್ನು ಪಾವತಿಸುತ್ತದೆ. ಆದರೆ ಇಂದು ಹೆಚ್ಚಿನ ಕ್ಯಾಸಿನೊಗಳು ಕೆಲವು ಆಟಗಳಲ್ಲಿ ಕಡಿಮೆ ಪಾವತಿಸುತ್ತವೆ.

ಆಟಗಾರನ ನಿರ್ಧಾರಗಳು
ಕ್ಯಾಸಿನೊದಲ್ಲಿ ಆಟವಾಡುವ ನಿಯಮಗಳು
ಇತಿಹಾಸ
ಸರೆಂಡರ್